
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2301 

26 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εργαστηρίου Φαρμακευτικής Ανάλυσης στο 
Τμήμα Φαρμακευτικής της Σχολής Επιστημών 
Υγείας και έγκριση του εσωτερικού κανονισμού 

λειτουργίας του. 1 

Ίδρυση Εργαστηρίου Ανάπτυξης και Βελτίωσης Συστη¬ 
μάτων Νοσηλευτικής Φροντίδας στο Τμήμα Νοση¬ 
λευτικής της Σχολής Επιστημών Υγείας και έγκρι¬ 
ση του εσωτερικού κανονισμού λειτουργίας του. 2 
Ίδρυση Εργαστηρίου Νομικής Πληροφορικής (στην αγ¬ 
γλική γλώσσα «Ι_3βθΓ3ΐοι·γ οΐ Εενν εηά ΙπίοιπιεΙιοε», 
εν συντομία «Ι_Ι_Ι») της Νομικής Σχολής και έγκρι¬ 


ση του εσωτερικού κανονισμού λειτουργίας του. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Δημοσίευση τεσσάρων (4) διορθώσεων σφάλματος 
στην Εφημερίδα της Κυβερνήσεως. 4 

ΑΠΟΦΑΣΕΙ Σ 

Αριθμ. πράξης 132 (1) 


Ίδρυση Εργαστηρίου Φαρμακευτικής Ανάλυσης στο Τμή¬ 
μα Φαρμακευτικής της Σχολής Επιστημών Υγείας και 
έγκριση του εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 80 παρ. 24 του Ν. 4009/2011 όπως ισχύει με 
το άρθ. 96 του Ν. 4310/2014. 

2. Το άρθ. 7, παρ. 5 του Ν. 1268/1982 όπως αντικατα- 
στάθηκε με την παρ. 22γ του άρθ. 13 του Ν. 3149/2003. 

3. Την από 21-7-2015 απόφαση της Πανεπιστημιακής 
Συγκλήτου. 

4. Την από 6-5-2015 απόφαση της Κοσμητείας της 
Σχολής Επιστημών της Αγωγής. 

5. Την από 3-2-2015 απόφαση της Συνέλευσης του 
Τμήματος Φαρμακευτικής. 

6. Το γεγονός ότι το Εργαστήριο Φαρμακευτικής Ανά¬ 
λυσης θα λειτουργεί αποκλειστικά με ιδίους πόρους 
και δεν θα βαρύνει τον προϋπολογισμό του Ιδρύματος, 
αποφασίζουμε: 


Αρθρο 1 
Ίδρυση 

Ιδρύεται στο Τμήμα Φαρμακευτικής της Σχολής Επι¬ 
στημών Υγείας του Εθνικού και Καποδιστριακού Πανε¬ 
πιστημίου Αθηνών και κατανέμεται στον Τομέα Φαρμα¬ 
κευτικής Χημείας Εργαστήριο Φαρμακευτικής Ανάλυσης, 
το οποίο εξυπηρετεί εκπαιδευτικές και ερευνητικές ανά¬ 
γκες στα εξής αντικείμεναύΕλεγχος ταυτότητας, καθα¬ 
ρότητας, περιεκτικότητας και σταθερότητας ενώσεων 
με φαρμακευτική δράση σε φαρμακευτικά σκευάσματα, 
καλλυντικά προϊόντα και φυσικά προϊόντα με μεθόδους 
ανάλυσης. Ταυτοποίηση ή/και ποσοτικός προσδιορισμός 
ενώσεων φαρμακευτικού ενδιαφέροντος, μεταβολιτών, 
ενδογενών ουσιών και βιομορίων σε βιολογικά υλικά 
ανθρώπινης ή ζωικής προέλευσης (αίμα, ούρα, πλάσμα, 
ιστοί κ.λπ.). Ανάπτυξη και επιβεβαίωση καινοτόμων ανα¬ 
λυτικών μεθόδων με σύγχρονες ενόργανες αναλυτικές 
τεχνικές και εφαρμογή σε ενώσεις φαρμακευτικού εν¬ 
διαφέροντος και σε μελέτες βιομορίων. Εκτίμηση της 
ποιότητας των αμιγών φαρμάκων, των φαρμακευτικών 
ουσιών, των φαρμακομορφών και των καλλυντικών. Κα¬ 
θορισμός των προδιαγραφών και των διατάξεων που 
διέπουν την κυκλοφορία των φαρμάκων. 

Αρθρο 2 
Αποστολή 

Τ ο Εργαστήριο έχει ως αποστολή: 

1. Την κάλυψη, σε προπτυχιακό και μεταπτυχιακό επί¬ 
πεδο, των διδακτικών αναγκών στο Τμήμα Φαρμακευτι¬ 
κής σε δέματα που εμπίπτουν στα γνωστικά αντικείμε¬ 
να, όπως αυτά ορίζονται αντίστοιχα στο άρθρο 1 του 
παρόντος Προεδρικού Διατάγματος. 

2. Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνω¬ 
στικών αντικειμένων του εργαστηρίου. 

3. Το σχεδίασμά και την εκτέλεση πειραματικών ερευ¬ 
νητικών προγραμμάτων με σκοπό την ανάπτυξη καινο- 
τόμων αναλυτικών μεθόδων για την ταυτοποίηση και 
τον ποσοτικό προσδιορισμό ενώσεων φαρμακευτικού 
ενδιαφέροντος, μεταβολιτών, ενδογενών ουσιών και 
βιομορίων σε βιολογικά υλικά, φαρμακοτεχνικά σκευά¬ 
σματα, καλλυντικά. 

4. Την κάθε μορφής συνεργασία με όλα τα κέντρα ερευ¬ 
νών και ακαδημαϊκά ιδρύματα, Ελληνικά και Αλλοδαπά, 

εφόσον οι επιστημονικοί στόχοι συμπίπτουν, συμβαδί¬ 
ζουν και αλληλοσυμπληρώνονται με εκείνους του εργα¬ 
στηρίου, μέσα σε πνεύμα αμοιβαιότητας και συλλογικής 
εργασίας. 

5. Την οργάνωση σεμιναρίων, συμποσίων, συνεδρίων, 
διαλέξεων, καθώς και την πραγματοποίηση δημοσιεύ¬ 
σεων και εκδόσεων. 

6. Τη συνεργασία με σχετικές δημόσιες υπηρεσίες, 
δήμους, κοινότητες και άλλους κοινωνικούς και επιστη¬ 
μονικούς φορείς και τη συμβολή του εργαστηρίου στη 
μελέτη προβλημάτων ανάπτυξης της χώρας. 

7. Την παροχή υπηρεσιών, κατά τα προβλεπόμενα στο 
Π.δ. 159/1984 (ΦΕΚ 53 Α'). 

Άρθρο 3 
Προσωπικό 

Το προσωπικό του εργαστηρίου απαρτίζεται από κα¬ 
θηγητές και Λέκτορες του Τμήματος Φαρμακευτικής 
που το γνωστικό τους αντικείμενο εμπίπτει στα δέματα 
του εργαστηρίου, όπως αυτά ορίζονται στο άρθρο 1 του 
παρόντος προεδρικού διατάγματος, καθώς και από τα 
μέλη του Ε.Τ.Ε.Π., Ε.ΔΙ.Π. και το λοιπό επιστημονικό και 
μη προσωπικό, που τοποθετείται σ’ αυτό. 

Τα δικαιώματα και οι υποχρεώσεις του προσωπικού 
είναι αυτά που προβλέπονται από τις κείμενες διατάξεις 
για κάθε κατηγορία. Ειδικότερα τα μέλη ΔΕΠ συμμετέ¬ 
χουν ενεργά στην πρακτική εκπαίδευση των φοιτητών 
(προπτυχιακών - μεταπτυχιακών), στην οργάνωση και 
απρόσκοπτη λειτουργία του Εργαστηρίου. 

Αρθρο 4 

Διοίκηση - Αρμοδιότητες 

Το Εργαστήριο διευθύνεται από καθηγητή του Τμή¬ 
ματος Φαρμακευτικής που το γνωστικό του αντικείμενο 
εμπίπτει στα δέματα του εργαστηρίου, σύμφωνα με τις 
διατάξεις του άρθρου 28 του Ν. 2083/1992 (Α' 159). 

Ο διευθυντής είναι υπεύθυνος για την ομαλή και απο¬ 
δοτική λειτουργία του εργαστηρίου και ασκεί τις αρμο¬ 
διότητες, που ορίζει το άρθρο 7 παρ. 4 του 1268/1982. 

Αρθρο 5 
Λειτουργία 

1. Το εργαστήριο λειτουργεί κατά τις εργάσιμες 
ημέρες και σύμφωνα με τον κανονισμό του ιδρύμα¬ 
τος. Το ωράριο εργασίας του προσωπικού είναι αυτό 
που προβλέπεται από τις κείμενες διατάξεις για κάθε 
κατηγορία. 

2. Ο διευθυντής ενημερώνεται πριν από τη διεξαγω¬ 
γή κάθε εργασίας που γίνεται στο εργαστήριο στα 
πλαίσια ερευνητικού προγράμματος ή άλλου έργου 
που έχει αποφασισθεί και καθορίζει μέσα στα πλαίσια 
αποστολής του εργαστηρίου την προτεραιότητα στη 
χρησιμοποίηση οργάνων και χώρων, σε περίπτωση, που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμο¬ 
ποίηση οργάνων και υλικών που ανήκουν σ’αυτό, την 
παραμονή των εργαζομένων (προσωπικού, φοιτητών, 
επισκεπτών), στους χώρους, όπου τηρούνται ειδικοί 
κανόνες ασφαλείας που αποσκοπούν στην προφύλαξη 
της υγείας και αρτιμέλειας των εργαζομένων, καθώς 
και στην προστασία των οργάνων και εγκαταστάσεων 
του από βλάβες. 


4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη, τα οποία παραδίδονται για τη διεξαγωγή 
εργασιών, επιστρέφονται μετά τη χρησιμοποίησή τους, 
στην κατάσταση που είχαν παραδοθεί. 

5. Ο Διευθυντής μπορεί να αναθέσει σε μέλος Ε.Τ.Ε.Π. 
τη διοικητική και γραμματειακή υποστήριξη του Εργα¬ 
στηρίου. 

6. Αρμόδια όργανα για την επίλυση προβλημάτων που 
τυχόν ανακύπτουν κατά τη λειτουργία του Εργαστηρί¬ 
ου είναι κατά προτεραιότητα η Γενική Συνέλευση του 
Τομέα και η Γενική Συνέλευση του Τμήματος. 

Αρθρο 6 

Εργαστηριακές ασκήσεις 

Α. Γενικά 

1. Οι εργαστηριακές ασκήσεις γίνονται με σκοπό να 
εξοικειωθούν οι εκπαιδευόμενοι με τη μεθοδολογία και 
τις εργαστηριακές τεχνικές που εφαρμόζονται. Ειδι¬ 
κότερα επιδιώκεται να κατανοηθεί ο τρόπος με τον 
οποίο α) τεκμηριώνεται βιβλιογραφικά κάθε πείραμα που 
προγραμματίζεται, β) καταστρώνεται η εκτέλεση του, 
γ) χρησιμοποιούνται οι απαραίτητες συσκευές και όρ¬ 
γανα, δ) επεξεργάζονται, παρασκευάζονται ή και απομο¬ 
νώνονται τα τελικά προϊόντα, ε) εκτιμάται ποσοτικά ένα 
φυσικό μέγεθος και στ) ελέγχονται τα αποτελέσματα 

2. Οι ημέρες και ώρες των εργαστηριακών ασκήσεων 
των φοιτητών καθορίζονται από το πρόγραμμα σπου¬ 
δών. Η ώρα προσέλευσης και αποχώρησης των φοι¬ 
τητών πρέπει να τηρείται επακριβώς. Ανώτατο όριο 
καθυστέρησης 15 λεπτά κατά την προσέλευση. Η απο¬ 
χώρηση γίνεται με τη λήξη του εργαστηριακού χρόνου 
ή αλλιώς με την ολοκλήρωση της άσκησης. 

3. Η απομάκρυνση των φοιτητών από το Εργαστήριο 
κατά τις ώρες των ασκήσεων δεν επιτρέπεται εκτός αν 
δοθεί άδεια από τον υπεύθυνο του Εργαστηρίου. 

4. Για να μην διακόπτεται η ομαλή λειτουργία του 
Εργαστηρίου καθ’ όλη τη διάρκεια των εκπαιδευτικών 
εξαμήνων, οι φοιτητές θα πρέπει να αποφεύγουν κατά 
τις ώρες των εργαστηριακών ασκήσεων τη συμμετοχή 
τους σε άλλες δραστηριότητες. 

Σε εξαιρετικές περιπτώσεις που ανακύπτει κώλυμα 
συμμετοχής σε εργαστηριακές ασκήσεις ενημερώνονται 
οι υπεύθυνοι του εργαστηρίου μία ημέρα νωρίτερα. 

Β. Διεξαγωγή των ασκήσεων 

1. Ο αριθμός των απουσιών που επιτρέπονται δεν 
μπορεί σε καμία περίπτωση να υπερβαίνει το 10% του 
αριθμού των εργαστηριακών ασκήσεων. Φοιτητής του 
οποίου οι απουσίες ξεπερνούν το ποσοστό αυτό υπο¬ 
χρεώνεται να επαναλάβει τις εργαστηριακές ασκήσεις 
το αντίστοιχο επόμενο ακαδημαϊκό εξάμηνο και σε χρό¬ 
νο που καθορίζεται από το Εργαστήριο. 

2. Κάθε ασκούμενος φοιτητής οφείλει να γνωρίζει το 
θεωρητικό μέρος της άσκησης αφού προηγουμένως 
ενημερωθεί από το προσωπικό του Εργαστηρίου. Ο τρό¬ 
πος εκτίμησης της θεωρητικής και πρακτικής απόδοσης 
κάθε φοιτητή καθώς και η βαθμολογία του, καθορίζονται 
από το προσωπικό του Εργαστηρίου. 

Γ. Παραλαβή υλικού, αντιδραστηρίων και οργάνων 

1. Τα όργανα, τα σκεύη και τα αντιδραστήρια για τις 
ασκήσεις διατίθενται από το Εργαστήριο. Οι ασκούμενοι 

υποχρεώνονται μετά το πέρας των εργαστηριακών 
ασκήσεων να παραδώσουν το υλικό στην κατάσταση 
που το παρέλαβαν. 

2. Τα όργανα δε χρησιμοποιούνται από τους φοιτητές 
πριν δοθούν οδηγίες από το προσωπικό του Εργαστηρί¬ 
ου. Οι φοιτητές οφείλουν να είναι προσεκτικοί κατά το 
χρόνο της χρησιμοποίησής τους και να αναφέρουν κάθε 
βλάβη. Μετά το πέρας της άσκησης τα όργανα και οι 
εργαστηριακοί πάγκοι καθαρίζονται και τακτοποιούνται. 

3. Οι φοιτητές οφείλουν να ακολουθούν τις οδηγίες 
του προσωπικού για το χειρισμό των οργάνων και την 
εκτέλεση των εργαστηριακών ασκήσεων. Σε περίπτωση 
απώλειας υλικού ή θραύσεως υάλινου σκεύους οφείλουν 
να το αντικαταστήσουν. Δεν επιτρέπεται να εκτελούν πει¬ 
ράματα ή μετρήσεις που δεν περιλαμβάνονται στο πρό¬ 
γραμμα ή δεν έχουν υποδειχθεί από τους υπευθύνους. 

Δ. Τάξη- Καθαριότητα 

Για την ομαλή και απρόσκοπτη λειτουργία του Εργα¬ 
στηρίου τηρούνται οι παρακάτω κανόνες: 

1. Δεν επιτρέπεται η παρουσία ξένων προσώπων στο 
Εργαστήριο κατά τη διάρκεια των ασκήσεων. 

2. Οι φοιτητές είναι υποχρεωμένοι να προσέρχονται 
στο εργαστήριο με άσπρη εργαστηριακή μπλούζα. 

3. Δεν επιτρέπεται το κάπνισμα εντός του εργαστη¬ 
ριακού χώρου. 

4. Δεν επιτρέπεται η λήψη τροφών και ποτών στον 
Εργαστηριακό χώρο ή η φύλαξή τους σε αυτόν. 

5. Κάθε φοιτητής οφείλει να διατηρεί την εργαστηρι¬ 
ακή του θέση καθαρή. 

6. Η απόρριψη των αποβλήτων γίνεται σύμφωνα με 
τις οδηγίες των υπευθύνων. 

Ε. Ασφάλεια φοιτητών. 

Κατά το χρόνο διεξαγωγής των ασκήσεων κυρίως δε 
όταν χρησιμοποιούνται τοξικές ή εύφλεκτες ουσίες ή 
βιολογικά δείγματα τηρούνται οι απαραίτητοι κανόνες 
ασφαλείας. Η ασφάλεια των ασκούμενων αποτελεί πρώ¬ 
τιστο μέλημα των υπευθύνων του Εργαστηρίου με την 
προϋπόθεση ότι οι ασκούμενοι φοιτητές έχουν πλήρη 
γνώση της εργαστηριακής άσκησης πριν την έναρξη 
του Εργαστηρίου και τηρούν τους βασικούς κανόνες 
ασφαλείας όπως συνοψίζονται παρακάτω: 

1. Εργασία με τοξικές ουσίες: Όλες οι χημικές ουσίες 
που χρησιμοποιούνται για την άσκηση των φοιτητών 
πρέπει να θεωρούνται επικίνδυνες για την υγεία και να 
μεταχειρίζονται ανάλογα. Κατά τη χρήση τους πρέπει 
να αποφεύγεται η επαφή με το δέρμα ή το αναπνευ¬ 
στικό σύστημα, 

α) Κανόνες Προφύλαξης από τοξικές ουσίες: 
ί) Εργασίες με πτητικές τοξικές ουσίες γίνονται υπο¬ 
χρεωτικά σε απαγωγούς, οι οποίοι λειτουργούν κανονικά. 

ϋ) Ελέγχονται πάντα και με ιδιαίτερη προσοχή οι στρό¬ 
φιγγες αερίων. Οι αντίστοιχοι σωλήνες παροχής αερίου 
πρέπει να είναι σε πολύ καλή κατάσταση. 

ιϋ) Δεν χρησιμοποιούνται σιφώνια με το στόμα για την 
αναρρόφηση τοξικών διαλυμάτων ή ουσιών, 
ίν) Συνιστάται στους φοιτητές να έχουν στη θέση 
τους μία καθαρή πετσέτα, χαρτοπετσέτες και σαπούνι. 

ν) Οι ασκούμενοι φοιτητές και το προσωπικό του Ερ¬ 
γαστηρίου πρέπει να γνωρίζουν αν οι χημικές ουσίες 
που χρησιμοποιούν είναι τοξικές και σε ποιό βαθμό. 

νί) Η βοήθεια σε περίπτωση ατυχήματος πρέπει να 
είναι άμεση. 

νϋ) Κατά την εργασία με ιδιαίτερα τοξικές ουσίες 
χρησιμοποιούνται προστατευτικά γάντια και γυαλιά 


β) Εργασία με εύφλεκτες ουσίες 
ί) Δεν πρέπει να υπάρχουν λύχνοι αναμμένοι χωρίς λόγο 
ϋ) Δεν επιτρέπεται να υπάρχουν στους χώρους των 
εργαστηρίων μεγάλες ποσότητες διαλυτών 
ίϋ) Τηρούνται σχολαστικά οδηγίες που δίνονται για 
τον τρόπο θέρμανσης και χειρισμού εύφλεκτων ουσιών 
(υδρόλουτρα, μανδύες κ,λπ.) 

ίν) Ο μεγαλύτερος κίνδυνος από ατυχήματα με εύφλε¬ 
κτες ουσίες οφείλεται στην έλλειψη της απαραίτητης 
προσοχής και τάξης, τόσο στην εργαστηριακή θέση όσο 
και κατά τη διάρκεια των ασκήσεων. Εύφλεκτες ουσίες 
δεν επιτρέπεται να μένουν πάνω, στον πάγκο, όταν οι 
ασκούμενοι φοιτητές εργάζονται και προπαντός όταν 
υπάρχουν λύχνοι αναμμένοι, 
ν) Στις αίθουσες των ασκήσεων πρέπει να υπάρχουν 
πυροσβεστικά σημεία με πυροσβεστήρες, 
γ) Εργασία με βιολογικά δείγματα 
ί) Σε περίπτωση πειραμάτων ή και εργαστηριακών 
ασκήσεων με βιολογικά δείγματα οι φοιτητές πρέπει 
να ενημερώνονται για τη σχετική δεοντολογία, τους 
πιθανούς κινδύνους και τους ειδικούς τρόπους εργασίας. 
Επιπρόσθετα πρέπει να λαμβάνονται όλες οι απαραί¬ 
τητες προφυλάξεις για προστασία των εργαζομένων, 
των εργαστηρίων και γενικότερα του περιβάλλοντος, 
σύμφωνα με τους διεθνείς κανονισμούς, 
δ) Υποχρεώσεις Προσωπικού 

ί) Τα υπεύθυνα μέλη ΕΤΕΠ ή Ε.ΔΙ.Π. πρέπει να έχουν 
φροντίσει για την προπαρασκευή των αντιδραστηρίων και 
την προετοιμασία των οργάνων, ώστε να αρχίσει απρό¬ 
σκοπτα η άσκηση των φοιτητών σε καθορισμένη ώρα. 

ϋ) Σε όλη τη διάρκεια των ασκήσεων οι υπεύθυνοι 
των ασκήσεων οφείλουν να βρίσκονται στο Εργαστήριο 
ώστε οι φοιτητές να μη μένουν μόνοι τους ασκούμενοι. 

Άρθρο 7 

Έσοδα 

Τα έσοδα του εργαστηρίου προέρχονται από: 

2. Τις επενδύσεις ή την ιδιαίτερη περιουσία του ιδρύμα¬ 
τος, σύμφωνα με τις διατάξεις της κείμενης νομοθεσίας. 

3. Την παροχή υπηρεσιών του Εργαστηρίου, σύμφωνα 
με το άρθρο παρ. 3 του Π.δ. 159/1984 (ΦΕΚ 53 Α'). 

4. Τα κονδύλια που προέρχονται από τα ιδιαίτερα 
ερευνητικά προγράμματα. 

5. Δίδακτρα του ΜΔΕ με κατεύθυνση «Φαρμακευτική 
Ανάλυση-Έλεγχος Ποιότητας». 

6. Τ ις πιστώσεις από άλλες πηγές όπως: 

Οι κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται από ημεδα¬ 
πά ή αλλοδαπά φυσικά και νομικά πρόσωπα προς το 
Πανεπιστήμιο Αθηνών για τους σκοπούς του εργαστη¬ 
ρίου, εφόσον δεν τίθενται όροι, που αντιβαίνουν στο 
σκοπό του εργαστηρίου και του Πανεπιστημίου Αθηνών. 

Αρθρο 8 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο Πρωτοκόλλου 

2. Βιβλίο περιουσιακών στοιχείων 

3. Φάκελος οικονομικών στοιχείων για κάθε έτος 

4. Αρχείο ερευνητικών προγραμμάτων 

5. Κάθε βιβλίο ή στοιχείο που προβλέπεται από την ισχύ- 
ουσα νομοθεσία ή κρίνεται απαραίτητο για το Εργαστήριο. 



26460 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 9 

Χώρος εγκατάστασης 

Χώρος εγκατάστασης του εργαστηρίου είναι ο χώρος 
που παραχωρείται για τη διεξαγωγή του έργου του 
και ειδικότερα ο χώρος των ειδικών εγκαταστάσεων 
με τα όργανα και το λοιπό τεχνικό εξοπλισμό για τη 
διενέργεια των ερευνητικών προγραμμάτων και των 
εργαστηριακών ασκήσεων. 

Στο χώρο εγκατάστασης υπάρχει πινακίδα με τον 
τίτλο του εργαστηρίου. 

Άρθρο 8 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 
Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

-♦- 

Αριθμ. πράξης 130 (2) 

Ίδρυση Εργαστηρίου Ανάπτυξης και Βελτίωσης Συστη¬ 
μάτων Νοσηλευτικής Φροντίδας στο Τμήμα Νοση¬ 
λευτικής της Σχολής Επιστημών Υγείας και έγκριση 
του εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 80 παρ. 24 του Ν. 4009/2011 όπως ισχύει με 
το άρθ. 96 του Ν. 4310/2014. 

2. Το άρθ. 7, παρ. 5 του Ν. 1268/1982 όπως αντικατα- 
στάθηκε με την παρ. 22γ του άρθ. 13 του Ν. 3149/2003. 

3. Την από 21-7-2015 απόφαση της Πανεπιστημιακής 
Συγκλήτου. 

4. Την από 10-6-2015 απόφαση της Κοσμητείας της 
Σχολής Επιστημών της Αγωγής. 

5. Την από 4-6-2015 απόφαση της Συνέλευσης του 
Τμήματος Νοσηλευτικής. 

6. Το γεγονός ότι το Εργαστήριο Ανάπτυξης και Βελτί¬ 
ωσης Συστημάτων Νοσηλευτικής Φροντίδας θα λειτουρ¬ 
γεί αποκλειστικά με ίδιους πόρους και δεν θα βαρύνει 
τον προϋπολογισμό του Ιδρύματος, αποφασίζουμε: 

Αρθρο 1 

Ίδρυση 

Ιδρύεται στο Τμήμα Νοσηλευτικής της Σχολής Επιστη¬ 
μών Υγείας του Εθνικού και Καποδιστριακού Πανεπι¬ 
στημίου Αθηνών, Εργαστήριο Ανάπτυξης και Βελτίωσης 
Συστημάτων Νοσηλευτικής Φροντίδας, το οποίο εξυπη¬ 
ρετεί εκπαιδευτικές και ερευνητικές ανάγκες καθώς και 
ανάγκες φροντίδας υγείας στο γνωστικό αντικείμενο 
«Συστήματα Νοσηλευτικής Φροντίδας» και περιλαμβάνει 
τις ακόλουθες Μονάδες: 

1. Μονάδα Αξιολόγησης και Προαγωγής Ποιότητας της 
Νοσηλευτικής Φροντίδας. 

2. Μονάδα Οργάνωσης και Διαχείρισης Υποστηρικτι¬ 
κής- Ανακουφιστικής Φροντίδας. 

3. Μονάδα Προαγωγής Αυτοφροντίδας Ατόμων με 
κακοήθη νεοπλάσματα. 


Αρθρο 2 
Σκοπός 

Το εργαστήριο μετά των μονάδων του έχει ως σκοπό: 

1. Την κάλυψη των διδακτικών και ερευνητικών ανα¬ 
γκών του Τμήματος Νοσηλευτικής καθώς και των άλλων 
τμημάτων του Εθνικού και Καποδιστριακού Πανεπι¬ 
στημίου Αθηνών στα αντικείμενα της δραστηριότητάς 
τους. 

2. Την εκπαίδευση νοσηλευτών και άλλων επιστημόνων 
υγείας σε προπτυχιακό και μεταπτυχιακό επίπεδο και 
τη δια βίου εκπαίδευσή τους στα αντικείμενα δραστη¬ 
ριότητάς του. 

3. Την οργάνωση, παροχή και πιστοποίηση ποιότη¬ 
τας της νοσηλευτικής φροντίδας σε ειδικές ομάδες 
πληθυσμού. 

4. Την ικανοποίηση διαφόρων κοινωνικών αναγκών, 
όταν και όποτε ζητείται συγκεκριμένη συνδρομή που 
ανήκει στα θέματα με τα οποία ασχολείται το εργα¬ 
στήριο και οι μονάδες του. 

5. Τη διεξαγωγή κλινικών, πειραματικών και ερευνητι¬ 
κών προγραμμάτων με σκοπό τη μελέτη και αναζήτη¬ 
ση νέων μεθόδων και τεχνικών για την προαγωγή της 
ποιότητας της νοσηλευτικής φροντίδας ειδικών ομάδων 
πληθυσμού. 

6. Τη συνεργασία και ανταλλαγή επιστημονικών γνώ¬ 
σεων με κέντρα ερευνών και ακαδημαϊκά ιδρύματα ημε¬ 
δαπής και αλλοδαπής, εφόσον οι επιστημονικοί στόχοι 
συμπίπτουν, συμβαδίζουν και αλληλοσυμπληρώνονται 
με εκείνους του εργαστηρίου και των μονάδων του. 

7. Τη διοργάνωση επιστημονικών διαλέξεων, ημερίδων, 
σεμιναρίων, συμποσίων, συνεδρίων και άλλων επιστημο¬ 
νικών εκδηλώσεων, την πρόσκληση Ελλήνων και ξένων 
αναγνωρισμένων επιστημόνων και την πραγματοποίηση 
δημοσιεύσεων και εκδόσεων. 

8. Την παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά Εργαστήρια σε ιδιώτες 
και κάθε νομικής μορφής οργανισμούς» (ΦΕΚ 53 Α'). 

Ειδικότερα οι σκοποί των μονάδων του εργαστηρίου 
είναι οι ακόλουθοι: 

Η Μονάδα Αξιολόγησης και Προαγωγής Ποιότητας 
της Νοσηλευτικής Φροντίδας έχει ως σκοπό: 

• Την προαγωγή της τυποποίησης και της βελτίω¬ 
σης της εφαρμοσμένης νοσηλευτικής με την ανάπτυξη 
κλινικών προτύπων, κλιμάκων αξιολόγησης αναγκών 
ασθενών/φροντιστών, σχεδίων νοσηλευτικής φροντί¬ 
δας και κλινικών συνεργατικών πρωτοκόλλων ανάλογα 
με τη διάγνωση ή τη θεραπευτική αντιμετώπιση των 
ασθενών. 

• Την ανάπτυξη τεχνολογιών και εφαρμογών σχετικών 
με το σχεδίασμά και την τεκμηρίωση της νοσηλευτικής 
φροντίδας. 

• Τη μελέτη δεικτών εκτίμησης αποτελεσματικότητας 
νοσηλευτικής φροντίδας. 

• Την ανάπτυξη κατάλληλου εκπαιδευτικού υλικού 
για φοιτητές και επιστήμονες υγείας σχετικά με την 
αξιολόγηση και την προαγωγή της ποιότητας της νο¬ 
σηλευτικής φροντίδας. 

Η Μονάδα Οργάνωσης και Διαχείρισης Υποστηρικτι- 
κης-Ανακουφιστικής Φροντίδας έχει ως σκοπό: 

• Την εκπαίδευση και εξειδίκευση νοσηλευτών και άλ¬ 
λων επιστημόνων υγείας στο ευρύ και αναπτυσσόμενο 
πεδίο της ανακουφιστικής φροντίδας. 

• Την ευαισθητοποίηση της κοινότητας στη φιλοσοφία 
και τις αρχές της ανακουφιστικής φροντίδας και την 
υποκίνηση ανάπτυξης ομάδων εθελοντών, 

• Τη διερεύνηση αναγκών ανακουφιστικής φροντίδας 
και τη μελέτη τρόπων αντιμετώπισής τους σε επίπεδο 
ατόμου, οικογένειας και κοινότητας. 

• Το σχεδίασμά, την εφαρμογή και την εκτίμηση διε¬ 
πιστημονικού προγράμματος ανακουφιστικής φροντίδας 
και αποκατάστασης ανάλογα με τις βιοψυχοκοινωνικές 
και πνευματικές ανάγκες κάθε ατόμου και του οικογε¬ 
νειακού περιβάλλοντος του. 

• Την εκτίμηση της ποιότητας της παρεχόμενης ανα¬ 
κουφιστικής φροντίδας και την αναζήτηση τρόπων βελ¬ 
τίωσής της. 

• Τη συμμετοχή στην οργάνωση και λειτουργία δομών 
παροχής ανακουφιστικής φροντίδας σε επίπεδο πρωτο¬ 
βάθμιας, δευτεροβάθμιας και τριτοβάθμιας περίθαλψης. 

Η Μονάδα Προαγωγής Αυτοφροντίδας Ατόμων με 
κακοήθη νεοπλάσματα έχει ως σκοπό: 

• Την εκπαίδευση και πιστοποίηση νοσηλευτών στις 
απαιτούμενες γνωστικές, τεχνικές και διαπροσωπικές 
δεξιότητες για την εκπαίδευση ειδικών ομάδων ατόμων 
με κακοήθη νεοπλάσματα. 

• Τη μελέτη των αναγκών αυτοφροντίδας ειδικών ομά¬ 
δων ατόμων με κακοήθη νεοπλάσματα και των μεθόδων 
κάλυψής τους. 

• Την ανάπτυξη κατάλληλου και σύγχρονου ενημερω¬ 
τικού και εκπαιδευτικού υλικού δεξιοτήτων αυτοφρο¬ 
ντίδας για άτομα με κακοήθη νεοπλάσματα και τους 
φροντιστές τους. 

• Την παροχή κατάλληλης για το άτομο και την οικο¬ 
γένεια πληροφόρησης και εκπαίδευσης για την προα¬ 
γωγή της αυτοφροντίδας, ανεξαρτησίας και αυτονομίας 
σε περιβάλλον ημερήσιας νοσηλείας, μικρής διάρκειας 
νοσηλείας και κατ’ οίκον φροντίδας. 

• Την εκτίμηση της αποτελεσματικότητας εφαρμογών 
προγραμμάτων αυτοφροντίδας ειδικών ομάδων ατόμων 
με κακοήθη νεοπλάσματα και των φροντιστών τους. 

Άρθρο 3 
Προσωπικό 

Το εργαστήριο στελεχώνεται από καθηγητές και Λέ¬ 
κτορες νοσηλευτικής του Τμήματος Νοσηλευτικής της 
Σχολής Επιστημών Υγείας του Εθνικού και Καποδιστρι- 
ακού Πανεπιστημίου Αθηνών, που το γνωστικό αντικεί¬ 
μενο της θέσης που κατέχουν εμπίπτει στα διδακτικά, 
ερευνητικά και κλινικά αντικείμενα των επί μέρους μο¬ 
νάδων του εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.), από μέλη του 
Εργαστηριακού Διδακτικού Προσωπικού (Ε.ΔΙ.Π.), καθώς 
και από μέλη του λοιπού επιστημονικού προσωπικού και 
του διοικητικού προσωπικού που τοποθετούνται στο 
εργαστήριο με τη διαδικασία των άρθρων 4 παρ. 1 (δ) 
του Ν. 2083/1992 και 13 παρ. 3β του Ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) αντίστοιχα. 

Αρθρο 4 

Διοίκηση - Αρμοδιότητες 

1. Το εργαστήριο διευθύνεται από καθηγητή νοση¬ 
λευτικής του Τμήματος Νοσηλευτικής του Εθνικού και 
Καποδιστριακού Πανεπιστημίου Αθηνών που ορίζεται 
με τη διαδικασία που ορίζουν οι διατάξεις του άρθρου 
28 παρ. 22 του Ν. 2083/1992. 


2. Ο Διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι¬ 
ακού -μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

3. Ο Διευθυντής του εργαστηρίου, θα μπορεί να ορίζει 
επιστημονικό υπεύθυνο μέλος ΔΕΠ ή άλλο επιστήμονα, 
ο οποίος θα έχει εξειδικευμένα προσόντα, σχετικά με 
το αντικείμενο των Μονάδων. 

Άρθρο 5 

Εγκατάσταση - Λειτουργία 

1. Το εργαστήριο και οι μονάδες του λειτουργούν κατά 
τις εργάσιμες ημέρες και ώρες σύμφωνα με τον κανο¬ 
νισμό του Εθνικού και Καποδιστριακού Πανεπιστημίου 
Αθηνών και σε χώρους που παραχωρούνται σ’ αυτό 
από το Τμήμα Νοσηλευτικής του Εθνικού και Καποδι- 
στριακού Πανεπιστημίου Αθηνών στην οδό Δήλου και 
Παπαδιαμαντοπούλου 123 γραφείο 2-06 για τη διενέρ¬ 
γεια των εκπαιδευτικών και ερευνητικών προγραμμάτων. 
Στο χώρο εγκατάστασης τοποθετείται πινακίδα με τον 
τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων των μονάδων του εργαστηρίου από 
βλάβες. 

4. Η χρησιμοποίηση ειδικών οργάνων των μονάδων 
του εργαστηρίου επιτρέπεται μόνο στο προσωπικό του 
ή άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση από το διευθυντή 
αυτού. 

Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίησή τους στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων σε 
τομείς σχετικούς με τις διδακτικές και ερευνητικές δρα¬ 
στηριότητες των μονάδων του εργαστηρίου, σύμφωνα 
με την ισχύουσα νομοθεσία (άρθρα 18 Ν. 1268/1982, 5 
του Π.δ. 407/1980 (ΦΕΚ 112 Α') και παρ. 1 εδ. Δ' του 
Ν. 1674/1986 (ΦΕΚ 203 Α'). 

Άρθρο 6 

Έσοδα 

Τα έσοδα κάθε εργαστηρίου προέρχονται από: 

1. Την υλοποίηση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

2. Τη διάθεση ερευνητικών και εν γένει επιστημονικών 
προϊόντων, 

3. Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς δημόσιες ή ιδιωτικές επιχειρήσεις 
και νομικά ή φυσικά πρόσωπα και 

5. Τις κληρονομιές, τις δωρεές και τις κληροδοσί¬ 
ες που παραχωρούνται στο Εθνικό και Καποδιστριακό 
Πανεπιστήμιο Αθηνών για τους σκοπούς του οικείου 
εργαστηρίου. 

Το εργαστήριο και οι μονάδες του δεν θα επιφέρουν 
καμία δαπάνη, διότι τα έξοδα λειτουργίας τους θα κα¬ 
λύπτονται από ιδίους πόρους και δεν θα βαρύνουν τον 
προϋπολογισμό του Ιδρύματος. 

Αρθρο 7 

Τηρούμενα βιβλία 

Για τις ανάγκες του εργαστηρίου και της κάθε μο¬ 
νάδας τηρούνται τα ακόλουθα βιβλία και στοιχεία: 
βαθμολόγια φοιτητών, βιβλίο περιουσιακών στοιχείων, 
φάκελος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προ¬ 
σωπικού, πρωτόκολλο, εισερχομένων και εξερχόμενων 
εγγράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ει¬ 
δικές διατάξεις. 

Αρθρο 8 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 
Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

-♦- 

Αριθμ. πράξης 134 (3) 

Ίδρυση Εργαστηρίου Νομικής Πληροφορικής (στην αγ¬ 
γλική γλώσσα «Ι_30ογ3ϊογυ οί ίανν από ΙπίοπτιαΙιαε», εν 
συντομία «ϋ_Ι») της Νομικής Σχολής και έγκριση του 
εσωτερικού κανονισμού λειτουργίας του. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Το άρθ. 80 παρ. 24 του Ν. 4009/2011 όπως ισχύει με 
το άρθ. 96 του Ν. 4310/2014. 

2. Το άρθ. 7, παρ. 5 του Ν. 1268/1982 όπως αντικατα- 
στάθηκε με την παρ. 22γ του άρθ. 13 του Ν. 3149/2003. 

3. Την από 31-8-2015 απόφαση της Πανεπιστημιακής 
Συγκλήτου. 

4. Τις από 24-6-2015 αποφάσεις της Κοσμητείας και 
της Γ ενικής Συνέλευσης της Νομικής Σχολής. 

5. Το γεγονός ότι το Εργαστήριο Νομικής Πληροφο¬ 
ρικής (στην αγγλική γλώσσα «Ι_30θΓ3ΐθΓγ οί Ι_3νν 3πά 
ΙηίοπτιβΙίοε», εν συντομία «Ι_Ι_Ι») θα λειτουργεί αποκλει¬ 
στικά με ιδίους πόρους και δεν θα βαρύνει τον προϋ¬ 
πολογισμό του Ιδρύματος, αποφασίζουμε: 


Άρθρο 1 
Ίδρυση 

Ιδρύεται στη Νομική Σχολή του Εθνικού και Καποδι- 
στριακού Πανεπιστημίου Αθηνών Εργαστήριο με την 
επωνυμία «Εργαστήριο Νομικής Πληροφορικής» (στην 
αγγλική γλώσσα «Ι_30ογ31ογυ οί Ι_3\ν 3πά Ιηίοπτηβίίοε», 
εν συντομία «Ι_ϋ»), το οποίο εξυπηρετεί τις εκπαιδευ¬ 
τικές και ερευνητικές ανάγκες στο ευρύτερο γνωστικό 
αντικείμενο του ουσιαστικού δικαίου της πληροφο¬ 
ρικής και των εφαρμογών της πληροφορικής (νομική 
πληροφορική). 

Αρθρο 2 
Ίδρυση 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό. 

Αρθρο 3 
Ίδρυση 

Το έργο και οι δραστηριότητες του Εργαστηρίου πε¬ 
ριλαμβάνουν: 

1. Την κάλυψη των ερευνητικών και διδακτικών ανα¬ 
γκών της Νομικής Σχολής του Εθνικού και Καποδι- 
στριακού Πανεπιστημίου Αθηνών σε προπτυχιακό και 
μεταπτυχιακό επίπεδο, στο γνωστικό αντικείμενο του 
άρθρου 1 του παρόντος. 

2. Τη διεξαγωγή και εκτέλεση ερευνητικών και επι¬ 
μορφωτικών προγραμμάτων (εθνικών, ευρωπαϊκών ή/και 
διεθνών) που πραγματοποιούνται για ίδιο λογαριασμό 
ή λογαριασμό τρίτων. 

3. Τη διοργάνωση επιστημονικών διαλέξεων, ημερίδων, 
σεμιναρίων, θερινών μαθημάτων, συνεδρίων και άλλων 
επιστημονικών εκδηλώσεων. 

4. Τη δημοσίευση των ερευνών που πραγματοποιεί, 
την έκδοση επιστημονικών εργασιών, την έκδοση ειδικού 
περιοδικού εντύπου, και τη διατήρηση ιστοσελίδας, με 
περιεχόμενο που ανήκει στο γνωστικό αντικείμενο του 
άρθρου 1 του παρόντος. 

5. Την ενίσχυση, μέσω ερευνών, μεταπτυχιακών φοι¬ 
τητών που εκπονούν διδακτορική διατριβή της οποίας 
το θέμα ανήκει στο γνωστικό αντικείμενο του άρθρου 
1 του παρόντος, ιδίως με παροχή δυνατότητας χρήσης 
βιβλιογραφικού υλικού και πρόσβασης σε ηλεκτρονικές 
βιβλιογραφικές πηγές, με οικονομική υποστήριξη και 
χορήγηση υποτροφιών. 

6. Τη συνεργασία με άλλα ελληνικά και αλλοδαπά 
ακαδημαϊκά ιδρύματα ή κέντρα ερευνών, εφόσον οι 
επιστημονικοί στόχοι τους συμπίπτουν, συμβαδίζουν ή 
αλληλοσυμπληρώνονται με εκείνους του Εργαστηρίου 
σε πνεύμα αμοιβαιότητας. 

7. Τη συνεργασία με διεθνείς οργανισμούς, δημόσιες 
υπηρεσίες, Οργανισμούς Τοπικής Αυτοδιοίκησης και 
άλλους επιστημονικούς και κοινωνικούς φορείς, της 
ημεδαπής και της αλλοδαπής, ώστε να συμβάλλει το 
επιστημονικό προσωπικό του εργαστηρίου στη μελέτη 
και υποβολή προτάσεων και εναλλακτικών μεθόδων για 
την νομοθέτηση και το θετέο δίκαιο για αντιμετώπιση 
κοινωνικών/πολιτικών ζητημάτων που εμπίπτουν στο 
γνωστικό αντικείμενο του άρθρου 1 του παρόντος. 

8. Κάθε άλλη επιστημονική, ερευνητική και επιμορ¬ 
φωτική πρωτοβουλία ή δραστηριότητα που εμπίπτει 
στο γνωστικό αντικείμενο του άρθρου 1 του παρόντος. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26463 


Αρθρο 4 
Προσωπικό 

Το προσωπικό του Εργαστηρίου απαρτίζεται από: 

1. καθηγητές και Λέκτορες της Νομικής Σχολής του 
Εθνικού και Καποδιστριακού Πανεπιστημίου Αθηνών, 
που το γνωστικό τους αντικείμενο εμπίπτει ή σχετίζεται 
με το γνωστικό αντικείμενο του άρθρου 1 του παρόντος, 

2. τα μέλη του Εργαστηριακού Διδακτικού Προσωπι¬ 
κού (ΕΔΙΠ), που το γνωστικό τους αντικείμενο εμπίπτει 
ή σχετίζεται με το γνωστικό αντικείμενο του άρθρου 
1 του παρόντος, 

3. πανεπιστημιακούς υποτρόφους, 

4. ερευνητές και δοκίμους ερευνητές, οριζόμενους 
κατά το άρθρο 6 του παρόντος, και 

5. λοιπό προσωπικό, που τοποθετείται σε αυτό σύμ¬ 
φωνα με το άρθρο 6 του παρόντος. 

Αρθρο 5 

Διοίκηση - Αρμοδιότητες 

1. Το Εργαστήριο διευθύνεται από καθηγητή της Νο¬ 
μικής Σχολής του Εθνικού και Καποδιστριακού Πανε¬ 
πιστημίου Αθηνών, που το γνωστικό του αντικείμενο 
εμπίπτει στο γνωστικό αντικείμενο του άρθρου 1 του 
παρόντος, το οποίο ορίζεται με απόφαση της Γενικής 
Συνέλευσης της Νομικής Σχολής, μετά από εισήγηση της 
Γενικής Συνέλευσης του Τομέα Ιστορίας και Θεωρίας 
του Δικαίου. Με την ίδια διαδικασία ορίζεται Αναπλη¬ 
ρωτής Διευθυντής του Εργαστηρίου, που αναπληρώνει 
το Διευθυντή σε περιπτώσεις αδυναμίας άσκησης των 
αρμοδιοτήτων του και σε κάθε άλλη περίπτωση μετά 
από γραπτή εξουσιοδότησή του. Ο Αναπληρωτής Διευ¬ 
θυντής μπορεί να είναι και μέλος ΕΔΙΠ. 

2. Ο Διευθυντής του Εργαστηρίου: 

α) Συντονίζει το έργο και τις δραστηριότητες του 
Εργαστηρίου. 

β) Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του Εργαστηρίου και μεριμνά για 
την τήρησή του. 

γ) Μεριμνά για τη διαχείριση των εσόδων και των 
εξόδων του Εργαστηρίου. 

δ) Μεριμνά για τη στελέχωση του Εργαστηρίου με το 
απαραίτητο προσωπικό. 

ε) Υπογράφει κάθε εξερχόμενο έγγραφο και γενικά 
έχει την ευθύνη της ομαλής και αποδοτικής λειτουργίας 
του Εργαστηρίου. 

Αρθρο 6 
Λειτουργία 

1. Για κάθε δραστηριότητα του Εργαστηρίου, ορίζεται 
με απόφαση του Διευθυντή καθηγητής ή μέλος ΕΔΙΠ 
του Εργαστηρίου ως υπεύθυνος. 

2. Με απόφαση του Διευθυντή του Εργαστηρίου, είναι 
δυνατή η συμμετοχή στο έργο και τις δραστηριότητες 
του Εργαστηρίου, καθηγητών, ερευνητών, ειδικών επι¬ 
στημόνων και διδακτόρων από ελληνικά και αλλοδαπά 
ακαδημαϊκά ιδρύματα ή κέντρα ερευνών, ως ερευνητών 
(«Βθ3Θ3Γθά ΡθΙΙοννε»), καθώς και μεταπτυχιακών και προ¬ 
πτυχιακών φοιτητών της Νομικής Σχολής του Εθνικού 
και Καποδιστριακού Πανεπιστημίου Αθηνών, ως δοκίμων 
ερευνητών («ΤΓαίποο Βθ3Θ3γοΙίθγ5»). 

3. Η χρησιμοποίηση των εγκαταστάσεων και του εξο¬ 
πλισμού του Εργαστηρίου επιτρέπεται στο προσωπικό 
του Εργαστηρίου. 


4. Ο Διευθυντής μπορεί να αναθέτει σε μέλος του 
προσωπικού του Εργαστηρίου, τη διοικητική, γραμμα¬ 
τειακή και τεχνική υποστήριξη του. 

Αρθρο 7 
Πόροι 

Οι πόροι του Εργαστηρίου προέρχονται από: 

1. Την εκτέλεση ερευνητικών και επιμορφωτικών (εθνι¬ 
κών, ευρωπαϊκών ή/και διεθνών) προγραμμάτων και με¬ 
λετών που πραγματοποιούνται για ίδιο λογαριασμό ή 
λογαριασμό τρίτων. 

2. Τις κληρονομιές, τις δωρεές, τις κληροδοσίες και 
άλλες οικονομικές ενισχύσεις προς το Εθνικό και Κα- 
ποδιστριακό Πανεπιστήμιο Αθηνών για τους σκοπούς 
του Εργαστηρίου. 

3. Τα έσοδα από την παροχή υπηρεσιών σύμφωνα 
με το άρθρο 3 του Προεδρικού Διατάγματος 159/1984 
(Α' 53). Στις εν λόγω υπηρεσίες περιλαμβάνεται και η 
διαδικτυακή παροχή υπηρεσιών του Εργαστηρίου. 

4. Τη διάθεση αποτελεσμάτων ερευνητικών προγραμ¬ 
μάτων ή εν γένει επιστημονικών προϊόντων και μελετών. 

5. Τις ειδικές προσφορές, χρηματοδοτήσεις και άλλες 
χορηγίες που προέρχονται από διεθνείς οργανισμούς, 
δημόσιες ή ιδιωτικές επιχειρήσεις και νομικά ή φυσικά 
πρόσωπα. 

6. Τη χρηματοδότηση ή συγχρηματοδότηση ερευνητι¬ 
κών προγραμμάτων από διάφορα Υπουργεία ή φορείς 
του ευρύτερου Δημοσίου Τομέα. 

7. Τις πωλήσεις εκδόσεων ή/και την διαδικτυακή πα¬ 
ροχή πρόσβασης σε βάσεις δεδομένων. 

8. Έσοδα από κάθε άλλη πηγή, κατά τις κείμενες δια¬ 
τάξεις. 

Αρθρο 8 
Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

1. Βιβλίο Πρωτοκόλλου. 

2. Βιβλίο περιουσιακών στοιχείων, οργάνων και εξο¬ 
πλισμού. 

3. Φάκελος οικονομικών στοιχείων κάθε έτους. 

4. Κατάλογος επιστημονικών βιβλίων και περιοδικών. 

5. Αρχείο ερευνητικών προγραμμάτων. 

6. Αρχείο εργασιών στο πλαίσιο του διδακτικού έργου. 

Αρθρο 9 

Χώρος Εγκατάστασης 

1. Χώρος του Εργαστηρίου είναι αυτός που παραχω- 
ρείται από τη Νομική Σχολή και το Εθνικό και Καποδι- 
στριακό Πανεπιστήμιο Αθηνών στο Εργαστήριο για τη 
διεξαγωγή του έργου και την εκπλήρωση της αποστο¬ 
λής του, στο πλαίσιο του κτιριακού προγράμματος της 
Νομικής Σχολής. Χώρος του Εργαστηρίου θεωρείται 
επίσης το γραφείο του Διευθυντή του Εργαστηρίου και 
κάθε άλλος χώρος που διατίθεται για τη στέγαση των 
δραστηριοτήτων του. 

2. Μέχρι την απόκτηση ιδίας εγκατάστασης ή/και ιδίου 
εξοπλισμού, οργάνων και υλικού, το Εργαστήριο χρησι¬ 
μοποιεί, μετά από έγκριση της Κοσμήτορος, τις εγκα¬ 
ταστάσεις και τον εξοπλισμό των Αιθουσών Πολυμέσων 
και Οπτικοακουστικών Μέσων της Σχολής (Ασκληπιού 
9,1ος και 2ος όροφος). 

3. Στους χώρους εγκατάστασης του Εργαστηρίου 
αναρτάται πινακίδα με τον τίτλο του Εργαστηρίου. 

Άρθρο 10 

Ωράριο Λειτουργίας 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου. 

2. Το ωράριο εργασίας του προσωπικού είναι αυτό 
που προβλέπεται από τις κείμενες διατάξεις για κάθε 
κατηγορία. 

3. Η απασχόληση επισκεπτών καθηγητών, ερευνητών, 
ειδικών επιστημόνων, διδακτόρων, μεταπτυχιακών και 
προπτυχιακών φοιτητών καθορίζεται μετά από συνερ¬ 
γασία με το Διευθυντή του Εργαστηρίου και μπορεί να 
είναι πλήρης ή μερική, σύμφωνα με τους ειδικότερους 
όρους της σύμβασης τους. 

Άρθρο 8 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 
Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Διορθώσεις σφαλμάτων της υπ’ αρ. πρωτ: ΔΑΑΔ: 
25913/35556/02-12-2014 απόφασης του Διοικητή της 2ης 


ΥΠΕ Πειραιώς και Αιγαίου η οποία δημοσιεύθηκε στο 
αρ. ΦΕΚ 3577/τ.Β731 -12-2014. 

Στην αρ. πρωτ:. ΔΑΑΔ: 25913/35556/02-12-2014 από¬ 
φαση του Διοικητή της 2ης ΥΠΕ Πειραιώς και Αιγαίου, 
η οποία δημοσιεύθηκε στο αρ. ΦΕΚ 3577/τ.Β731-12-2014 

1) Στη σελίδα: 41117 στη στήλη Διευθυντές στον πίνα¬ 
κα ΠΕΔΥ-ΜΥ ΑΙΓΑΛΕΩ Νο 2 διορθώνεται: 

από το εσφαλμένο: «Διευθυντής» 
στο ορθό: «Επιμελητής Α'» 

και μόνο όσον αφορά τον ΜΠΑΝΖΙ ΡΙΤΣΑΡΝΤ του 
Σαϊμον Ιατρού ΕΣΥ ειδικότητας Χειρουργικής. 

2) Στη σελίδα: 41118 στη στήλη Διευθυντές στον πίνα¬ 
κα ΠΕΔΥ-ΜΥ ΠΕΡΙΣΤΕΡΙΟΥ Νο 9 διορθώνεται: 

από το εσφαλμένο: «Διευθυντής», 
στο ορθό: «Επιμελητής Α»' 

και μόνο όσον αφορά την ΤΖΗΜΑ ΜΑΡΙΑ του Γεωργίου 
Ιατρού ΕΣΥ ειδικότητας Οδοντιατρικής. 

3) Στη σελίδα: 41119 στη στήλη Διευθυντές στον πίνα¬ 
κα ΠΕΔΥ-ΜΥ ΡΟΔΟΥ Νο 1 διορθώνεται: 

από το εσφαλμένο: «Διευθυντής», 
στο ορθό: «Επιμελητής Α'» 

και μόνο όσον αφορά τον ΠΑΥΛΟΥ ΑΝΔΡΕΑ του 
Γ εωργίου Ιατρού ΕΣΥ ειδικότητας Οδοντιατρικής. 

4) Στη σελίδα: 41119 στη στήλη Διευθυντές στον πίνα¬ 
κα ΠΕΔΥ-ΜΥ ΧΙΟΥ Νο 2 διορθώνεται: 

από το εσφαλμένο: «Διευθυντής», 
στο ορθό: «Επιμελητής Α'» 

και μόνο όσον αφορά τον ΒΡΟΥΛΗ ΠΑΝΤΕΛΗ του Κων¬ 
σταντίνου Ιατρού ΕΣΥ ειδικότητας Παθολογίας. 

(Από τη 2η Υγειονομική Περιφέρεια 
Πειραιώς και Αιγαίου) 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο 2 3 Ο 1 26 ΙΟ 1 5000 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











